કટકઃ ટીમ ઇન્ડિયાના કેપ્ટન મહેન્દ્રસિંહ ધોનીને ટીમનો જાદુઈ કેપ્ટન માનવામાં આવે છે. તે જ્યારે પણ ટીમની પસંદગી કરે છે ત્યારે પોતાના હિસાબે અને પોતાની રીતે કરે છે. ભારત અને દક્ષિણ આફ્રિકા વચ્ચે ગત શુક્રવારે રમાયેલી પહેલી ટી-૨૦ મેચમાં કંઈક આવી જ પરિસ્થિતિ જોવા મળી હતી. પહેલી ટી-૨૦ મેચમાં ધોનીએ જે ટીમ પસંદ કરી તેમાં ઇનફોર્મ બેટ્સમેન અજિંક્ય રહાણે, અમિત મિશ્રા, હરભજનસિંહ અને સ્ટુઅર્ટ બિન્નીને ટીમની બહાર રાખવામાં આવ્યા. ઉલ્લેખનીય છે કે અજિંક્ય રહાણે, અમિત મિશ્રા અને હરભજનસિંહ વિરાટ કેમ્પના હોવાનું માનવામાં આવે છે. હવે આજે રાયડુના સ્થાને અજિંક્ય રહાણે, અક્ષરના સ્થાને અમિત મિશ્રા, અરવિંદના સ્થાને સ્ટુઅર્ટ બિન્નીને કેપ્ટન ધોની તક આપશે ખરો?